
La proiectul de hotarare privind aprobarea devizului general actualizat al obiectivului de investiții „Mobilitate urbana verde - in cadrul UAT MITRENI”, cu includerea cheltuielilor necuprinse în Capitolul 2 – Cheltuieli pentru asigurarea utilităților necesare obiectivului

Având în vedere proiectul de hotărâre privind aprobarea devizului general actualizat al obiectivului de investiții „Mobilitate urbana verde - in cadrul UAT MITRENI”, precum și documentația tehnico-economică aferentă obiectivului, se impune analizarea și fundamentarea necesității actualizării valorii investiției.
Devizul general aprobat prin H.C.L. nr. 58/30.07.2026 a fost intocmit pe baza documentației tehnico-economice elaborate in conformitate cu prevederile Hotărarii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente biectivelor/proiectelor de investiții finanțate din fonduri publice, cu modificările și completările ulterioare, și a fost actualizat ulterior finalizării procedurilor de achiziție publică.

· La data elaborării și, respectiv, a actualizării documentației tehnico-economice, soluția de alimentare cu energie electrică a echipamentelor sistemului de transport inteligent (ITS) nu era stabilită și nu putea fi cuantificată valoric, intrucat, potrivit cadrului de reglementare din sectorul energiei electrice, soluția de racordare, puterea aprobată și tariful de racordare se stabilesc exclusiv de către operatorul de distribuție a energiei electrice, prin fișa de soluție/studiul de soluție și prin avizul tehnic de racordare (ATR), emise la cererea utilizatorului, ulteriordefinitivării amplasamentelor, a configurației echipamentelor și a puterilor absorbite rezultate din proiectul tehnic.

· In consecință, Capitolul 2 – „Cheltuieli pentru asigurarea utilităților necesare obiectivului de investiții” din devizul general aprobat a fost prevăzut cu valoarea de 0,00 lei, aceste cheltuieli neputand fi estimate in mod fundamentat la momentul respectiv. Neincluderea lor nu reprezintă o omisiune de proiectare, ci consecința firească a succesiunii etapelor tehnice și a competenței exclusive a operatorului de distribuție in stabilirea soluției de racordare.

· Actualizarea devizului general este necesară pentru reflectarea valorii reale și complete a investiției și pentru asigurarea cadrului financiar necesar executării tuturor lucrărilor și serviciilor aferente racordării la rețeaua electrică.

· Sistemul de transport inteligent proiectat cuprinde echipamente cu funcționare permanentă, a căror exploatare este condiționată de alimentarea continuă cu energie electrică, respectiv:

· ● sistemul integrat de informare a călătorilor;

· ● sistemul de monitorizare a timpului de călătorie și a vitezei;

· ● sistemul de avertizare privind adaptarea vitezei;

· ● sistemul de informare a participanților la trafic;

· ● instalațiile și rețelele de date aferente echipamentelor, inclusiv infrastructura de fibră optică.

· Aceste echipamente sunt amplasate in puncte distincte pe teritoriul administrativ al U.A.T. Mitreni, dispersate de-a lungul traseelor și in stațiile de transport public vizate de investiție. Ca urmare a distanțelor dintre

· amplasamente și a imposibilității tehnice și economice de realizare a unei alimentări unice, fiecare dintre amplasamente necesită un punct propriu de racordare la rețeaua electrică de distribuție de interes public, cu branșament, aparataj de protecție, măsurare și instalație de utilizare proprii.

· In lipsa realizării acestor branșamente, echipamentele ITS nu pot fi puse sub tensiune și, in consecință, obiectivul de investiții nu poate fi recepționat și pus în funcțiune, iar indicatorii tehnico-economici și indicatorii de rezultat asumați prin cererea de finanțare nu pot fi atinși, investiția rămanand nefuncțională. Asigurarea alimentării cu energie electrică constituie astfel o condiție esențială și indispensabilă pentru funcționalitatea și sustenabilitatea investiției

· În acest context, prin proiectul de hotărâre se propune aprobarea devizului general actualizat al obiectivului de investiții „Mobilitate urbana verde - in cadrul UAT MITRENI”, cu includerea în Capitolul 2 – Cheltuieli pentru asigurarea utilităților necesare obiectivului a cheltuielilor aferente celor 8 puncte de racordare:
	Nr.

crt. 


	Denumirea cheltuielii
	Valoare fără TVA

(lei)


	TVA 21%

(lei)
	Valoare cu TVA

	2.1.1 
	Tarif emitere ATR
	
	
	

	2.1.2 
	Tarif racord
	
	
	

	2.1.3 
	Execuție branșamente
	16.280
	3.418,86
	19.698,86

	
	TOTAL CAPITOL 2 
	
	
	


· Valoarea actualizată a devizului general, precum și repartizarea cheltuielilor pe capitole și subcapitole sunt prezentate în Devizul general actualizat, anexă la proiectul de hotărâre..

Cheltuielile aferente branșamentelor la rețeaua electrică, tarifului de racordare/Avizului Tehnic de Racordare (ATR) și execuției lucrărilor aferente se vor evidenția în devizul general actualizat la capitolul/subcapitolul corespunzător, potrivit naturii și documentelor care stau la baza acestora.

Prin includerea acestor cheltuieli se urmărește reflectarea valorii reale și complete a investiției, fără a afecta structura și destinația celorlalte categorii de cheltuieli aprobate, cu respectarea prevederilor legale aplicabile și a condițiilor de finanțare ale proiectului.

Actualizarea devizului general determină modificarea valorii totale a investiției cu valoarea cheltuielilor necesare pentru realizarea branșamentelor și a lucrărilor de racordare la rețeaua electrică, inclusiv tariful de racordare și costurile aferente obținerii documentației necesare, după caz.

Valoarea actualizată a investiției și repartizarea acesteia pe capitole și subcapitole sunt prevăzute în Devizul general actualizat, anexă la proiectul de hotărâre.

Cheltuielile vor fi suportate din sursele de finanțare legal aprobate pentru realizarea obiectivului, cu respectarea prevederilor aplicabile finanțării proiectului.

Având în vedere cele prezentate, apreciem că actualizarea devizului general este necesară și justificată, întrucât cheltuielile aferente branșamentelor la rețeaua electrică, tarifului de racordare/Avizului Tehnic de Racordare (ATR) și execuției lucrărilor aferente sunt necesare pentru asigurarea funcționalității obiectivului de investiții.

Față de cele de mai sus, propunem aprobarea proiectului de hotărâre privind aprobarea devizului general actualizat al obiectivului de investiții „I Mobilitate urbana verde - in cadrul UAT MITRENI”, cu includerea cheltuielilor aferente branșamentelor la rețeaua electrică, tarifului de racordare/Avizului Tehnic de Racordare (ATR) și execuției lucrărilor aferente.
Compartimentul de specialitate,

Întocmit:

Consilier achizitii publice,

Chirnogeanu Ionela
